
A mű a “Brasil” c. sorozat összegzésnek eredménye. 2011 szeptemberében, Brazíliai utazásom után kezdtem el megfesteni a brazil növényzetet, - dzsungelt és tájait, amelyek nagy hatással voltak rám. A sorozaton különböző technikákat használtam fel: először vásznon olajjal, majd papíron dolgoztam, amelyen a kolázst, a ceruzát, olajpasztelt, akrilt és olajfestéket alkalmaztam. Egy évvel később pedig a vizet, tengert és a benne lévő halakat festettem meg többféle ábrázolási módban: absztrahált felületek, minimál tengeri tájkép és többfelületben, gyors gesztusokkal ábrázolt hal csoport.
A pályázó műven ezt a motívum együttest ábrázolom. Egyben akartam megjeleníteni a dzsungelt, az összemosott tenger-ég határvonalát, a halakat és a brazil embert. Viszont, kerestem a formák redukálását, a különböző faktúrákat, a határozott kifejezést, a rajzosságot, színek- fények- és felületek helyes elhelyezését. A sorozat korábbi képein nem ábrázoltam emberi alakot, így a képzeletemből kellett vegyek ihletet az ábrázolásához. Ehhez felhasználtam a “Gabriela, clavo y canela” (Gabriela, szegfű és fahéj) c. regényt, amely az egyik legnépszerűbb szépirodalmi mű Braziliában.
A festmény nem egy valós helyet és embert akar megjeleníteni, hanem egy már bennem létrejött brazil látképet. Ahhoz, hogy eddig eljussak, természetesen szükség volt egyre inkább tudatosítanom brazil kultúra-ismeretemet: a brazil zenét (bossa nova, samba, choro, stb.), irodalmat, és nyilván saját tapasztalatomat, amit ott helyben szereztem.
E kép a latin-amerikai festőművészet egyik főirányát idézi, amelyen a naivítást és a stilizálást használom stílus iránynak.



